קונור מקגרגור

קונור אנתוני מקגרגור (באנגלית: Conor McGregor; נולד ב-14 ביולי 1988; ידוע בכינוי "הידוע לשמצה" – The Notorious) הוא לוחם MMA ומתאגרף אירי, אלוף העולם לשעבר באליפות הלחימה האולטימטיבית (UFC) בקטגוריית משקל קל, ואלוף העולם לשעבר בקטגוריית משקל נוצה. הלוחם הראשון ב-UFC שהחזיק בו-זמנית בתואר האליפות בשתי קטגוריות משקל נפרדות.

בשנת 2023 הופקה בנטפליקס סדרה תיעודית בת 4 פרקים אודותיו בשם "מקגרגור לנצח".

ב-20 במרץ 2025 הודיע על כוונתו לרוץ לנשיאות אירלנד.

 נעורים וקרבות 
מקרגור גדל במשפחה דלת אמצעים בפרוורי דבלין, באזור קרומלין (Crumlin) מוכה הפשע, כנופיות ומוכרי סמים. בנעוריו עבד כעוזר שרברב. בתחילת שנות העשרים שלו החליט לזנוח את עבודתו ולהתאמן כדי להגשים את חלומו להיות לוחם MMA.

קונור ידוע בהפעלת לוחמה פסיכולוגית לפני ובעת הקרב עם היריב ובכך הושווה למוחמד עלי בידי פרשני ספורט רבים. ב-UFC 196 נלחם מקגרגור בנייט דיאז. הקרב התרחש בשתי קטגוריות משקל מעל לקטגוריית המשקל של מקגרגור, בקרב זה נייט דיאז ניצח את מקגרגור ובכך גרם להפסד הראשון שלו באליפות הלחימה האולטימטיבית. קרב חוזר עם נייט דיאז נקבע ל-UFC 200, אך קרב זה בוטל מכיוון שמקגרגור לא עמד בהתחייבויות לכלי התקשורת בנוגע לקרב. אולם לאחר מכן הקרב נקבע מחדש ל-UFC 202, והתקיים ב-20 באוגוסט 2016, בקרב זה ניצח מקרגור בהחלטת רוב השופטים ובכך הכריע את מעמדו בעולם הקרבות, בסיום הקרב אמר "הפתעה הפתעה המלך חזר".

ב-10 בנובמבר 2016, במסגרת אירוע UFC 205 , בהיותו אלוף העולם במשקל נוצה, נלחם מול האלוף אדי אלברז  על תואר האליפות במשקל קל. בסיבוב השני, מקגרגור ניצח את אלברז בנוקאאוט ובכך הפך ללוחם הראשון בהיסטוריית ה-UFC שהחזיק בשני תוארי אליפות בו זמנית בשתי קטגוריות משקל שונות. מקגרגור החזיק בשני תוארי האליפות בו זמנית לתקופה של שבועיים בלבד. בסוף נובמבר 2016, החליט דיינה וייט, נשיא ה-UFC, לקחת ממקגרגור את תואר אליפות העולם במשקל נוצה משום שמקגרגור החליט, מיד לאחר הזכייה באליפות במשקל קל, לקחת פסק זמן מקרבות עד מאי 2017. קטגורית הלוחמים במשקל נוצה עמדה כבר זמן רב ללא אלוף שיגן על תוארו (זאת משום שהאלוף מקגרגור נלחם במשקל קל וחצי בינוני במקום להגן על תוארו) ולכן וייט העביר את תואר האליפות לז'וזה אלדו.

ב־26 במרץ 2019 הודיע על פרישה בגיל 30. קונור החליט שהוא חוזר ודיינה וייט החליט על קרב ב-2020 נגד דונלד (קאובוי) סרוני.

ב-7 ביוני 2020 הכריז שוב מקרגור בטוויטר כי הוא פורש מקרבות, אך למרות זאת חזר להילחם, כאשר פגש את דסטין פורייה בינואר 2021.

 קריירת אגרוף 
 מקגרגור נגד מייוות'ר 
ב-15 ביוני 2017 פורסם כי מקגרגור יתמודד בקרב אגרוף מול פלויד מייוות'ר, שכבר הודיע על פרישה מהמקצוע. הרעיון הראשוני לקרב נבט כבר ב-2015, אז התארח מקרגור בתוכנית הבידור של קונאן או'בריאן, ונשאל כבדרך אגב מה תהיינה תוצאות הקרב באם יתמודד מול מייוות'ר, מקגרגור ענה שינצח ללא ספק. מיוותר השיב לו בגיחוך בטוויטר והתנהל ביניהם טראש טוק ברשתות החברתיות, עד שהקרב נקבע ויצא לפועל ב-26 באוגוסט 2017 ב"טי-מובייל ארנה" בלאס ווגאס. מול כ-20,000 צופים.

בשל העובדה שהקרב נערך לפי כל חוקי האגרוף (ואף אושר בוועדת באגרוף של מדינת נוואדה, כקרב אגרוף לכל דבר), מעטים האמינו מלכתחילה בסיכוייו של מקגרגור שנלחם עד אז כלוחם MMA נגד מתאגרף הידוע ביכולתיו ההגנתיות, ושמעולם לא הפסיד קרב, זאת על אף שמיוות'ר חזר מפרישה והיה בן 40. עם זאת יחסי הציבור המסיביים לפני הקרב ואישיותם המוחצנת של שני הלוחמים הביאה להתעניינות חסרת תקדים בקרב, והוא הכניס ממכירת כרטיסים וזכויות שידור מאות מיליוני דולרים. ארגון WBC יצר חגורת אליפות לא רשמית במיוחד עבור הקרב המדובר, ב"חגורת הכסף" שובצו 3,360 יהלומים, 600 אבני ספיר, 300 אבני ברקת ו-1.5 ק"ג של 24 קראט זהב על רצועת עור תנין ירוק. זאת בדומה לקרב מול מני פקיאו ב-2015, אז יצר הארגון תואר נוצץ מיוחד עבור מייוות'ר בעקבות הצלחותיו כאלוף הארגון.

בקרב עצמו מקגרגור הפתיע ושלט בסיבובים הראשונים, אך ככל שהתמשך הקרב התעייף ויתרונו הגדול של מיוות'ר בא לידי ביטוי. בסיבוב העשירי ניצח מייוות'ר בנוקאאוט טכני.

 קריירת לחימה 
 מקגרגור נגד נורמגומדוב 
ב-6 באוקטובר 2018 נכנס מקגרגור לזירה בקרב ענקים נגד הדאגסטני חביב נורמגומדוב. הקרב הסתיים בניצחונו של נורמגומדוב, לאחר שכפה כניעה על מקגרגור בסיבוב הרביעי. עם סיום הקרב התפתחה מהומה אלימה באולם ובזירה. נורמגומדוב נותר בלתי מנוצח, עם מאזן קרבות של 29:0.

 מקגרגור נגד סרוני 
ב-18 בינואר 2020 חזר מקגרגור לקרב נגד דונלד "קאובוי" סרוני, הלוחם עם הכי הרבה ניצחונות בתולדות הארגון.
מקגרגור ניצח את הקרב בנוקאאוט טכני לאחר 40 שניות בלבד והעלה את מאזנו ב-MMA ל-22-4.

לאחר הקרב הפך מקגרגור ללוחם הראשון ב-UFC עם ניצחון נוקאאוט ב-3 קטגוריות משקל נפרדות – נוצה, קל ומעורב.

 מקגרגור נגד פורייה 
ב-24 בינואר 2021, מקגרגור חזר לזירה ונלחם נגד דסטין פורייה , באירוע UFC 257 שנערך באי יאס  שבאבו דאבי. הקרב נגמר בנוקאאוט טכני בסיבוב השני לטובת דאסטין ושינה את המאזן של מקגרגור ל-5-22 כאשר מקרגור הפסיד כ-2 קרבות מתוך 3 לדאסטין פורייה.

 קריירת משחק 
ב-2024 הופיע לצד ג'ייק ג'ילנהול ברימייק לסרט שומר הברים, שהופק על ידי אמזון פריים בבימויו של דאג ליימן.
 קריירה פוליטית 
ב־20 במרץ 2025, הודיע על רצונו להתמודד לנשיאות אירלנד.

 פרשיות ושערוריות 

ב-דצמבר 2018 הוגשו האשמות חמורות כנגד קונור בבית המשפט האזרחי באירלנד בטענה שאנס אישה פעמיים בבית מלון ביקון, על כך הוגשה תביעה נגדו על סך מיליון וחצי דולר.

ב-4 אפריל 2019 קונור תקף באלימות אדם מבוגר על רקע שתיית מותג הוויסקי שבבעלותו, ורק בזכות התערבות אנשי אבטחה, האלימות מצידו פסקה. בעקבות כך נפתחה חקירה פלילית נגד קונור.

ב-24 במרץ 2022 קונור נעצר על ידי משטרת דבלין כשהיה בדרכו לחדר הכושר כיוון שנהג ברכב הבנטלי שלו בפראות.

ב-15 ביוני 2023 מתלוננת פנתה למיאמי היט ולהנהלת NBA בטענה שמקגרגור הכריח אותה לקיים איתו יחסי מין בשירותי גברים במשחק 4 מול דנבר, ב-21 ביוני 2023 עורך דינה של המתלוננת פרסם כי ה-NBA הציעו 100,000 דולר למתלוננת דמי שתיקה לפני שהפרשה התפוצצה.

 תוצאת קרבות MMA 
תאריךיריבסיבובזמןשיטהאירועמיקוםרקורדתוצאה18 ביולי 2021 דסטין פורייה 15:00נוקאאוט טכני (עצירת רופא)UFC 264 לאס וגאס, נבדה, ארצות הברית22-624 בינואר 2021 דסטין פורייה 22:32נוקאאוט טכני (אגרופים)UFC 257 אבו דאבי, איחוד האמירויות הערביות22-518 בינואר 2020 דונלד סרוני10:40נוקאאוט טכני (אגרופים)UFC 246 לאס וגאס, נבדה, ארצות הברית22-46 באוקטובר 2018 חביב נורמגומדוב43:03הכנעה (בריח צוואר)UFC 229 לאס וגאס, נבדה, ארצות הברית21-413 בנובמבר 2016 אדי אלוורז 23:04נוקאאוט טכני (אגרופים)UFC 205 ניו יורק, ניו יורק, ארצות הברית21-320 באוגוסט 2016 נייט דיאז 55:00החלטת שופטים (רוב קולות)UFC 202 לאס וגאס, נבדה, ארצות הברית20-35 במרץ 2016 נייט דיאז 24:12הכנעה (חניקה אחורית ערומה)UFC 196 לאס וגאס, נבדה, ארצות הברית19-312 בדצמבר 2015 ז'וזה אלדו10:13נוקאאוט (אגרוף)UFC 194 לאס וגאס, נבדה, ארצות הברית19-211 ביולי 2015 צ׳אד מנדס 24:57נוקאאוט טכני (אגרופים)UFC 189 לאס וגאס, נבדה, ארצות הברית18-218 בינואר 2015 דניס סיבר 21:54נוקאאוט טכני (אגרופים)UFC Fight Night: McGregor vs. Siver בוסטון, מסצ'וסטס, ארצות הברית17-227 בספטמבר 2014 דסטין פורייה 11:46נוקאאוט טכני (אגרופים)UFC 178 לאס וגאס, נבדה, ארצות הברית16-219 ביולי 2014 דייגו ברנדאו 14:05נוקאאוט טכני (אגרופים)UFC Fight Night: McGregor vs. Brandão דבלין, אירלנד15-217 באוגוסט 2013 מקס הולוואי 35:00החלטת שופטים (פה אחד)UFC Fight Night: Shogun vs. Sonnen בוסטון, מסצ'וסטס, ארצות הברית14-26 באפריל 2013 מרקוס ברימאג' 11:07נוקאאוט טכני (אגרופים)UFC on Fuel TV: Mousasi vs. Latifi סטוקהולם, שוודיה13-231 בדצמבר 2012 איבן בוצ'ינגר13:40נוקאאוט (אגרוף)Cage Warriors 51 דבלין, אירלנד12-22 ביוני 2012 דייב היל24:10הכנעה (חניקה אחורית ערומה)Cage Warriors 47 דבלין, אירלנד11-218 בפברואר 2012 סטיב או׳קיף11:33נוקאאוט (מרפקים)Cage Warriors 45 לונדון, אנגליה10-28 בספטמבר 2011 אהרון יאהנסן13:29נוקאאוט טכני (אגרופים)Cage Warriors: Fight Night 2 עמאן, ירדן9-211 ביוני 2011 ארתור סובינסקי21:12נוקאאוט טכני (אגרופים)Celtic Gladiator 2: Clash of the Giants פורט ליש, אירלנד8-216 באפריל 2011 פאדי דוהרטי10:04נוקאאוט (אגרוף)Immortal Fighting Championships 4 לטרקני, אירלנד7-212 במרץ 2011 מייק ווד10:16נוקאאוט (אגרופים)Cage Contender 8: Fields vs. Redmond דבלין, אירלנד6-212 בפברואר 2011 יו בריידי12:31נוקאאוט טכני (אגרופים)Chaos Fighting Championships 8 דרי, צפון אירלנד5-227 בנובמבר 2010 ג'וזף דאפי 10:38הכנעה (זרוע-משולש)CWFC 39: The Uprising קורק, אירלנד4-29 באוקטובר 2010 קונור דילון14:22נוקאאוט טכני (עצירת הפינה)Chaos Fighting Championships 7 דרי, צפון אירלנד4-112 בדצמבר 2008 סטפן ביילי11:22נוקאאוט טכני (אגרופים)K.O.: The Fight Before Christmas דבלין, אירלנד3-128 ביוני 2008 ארטמי סיטנקוב11:09הכנעה (בריח ברך)Cage of Truth 3 דבלין, אירלנד2-13 במאי 2008 מו טיילור1 –נוקאאוט טכני (אגרופים)Cage Rage Contenders: Ireland vs. Belgium דבלין, אירלנד2-08 במרץ 2008 גארי מוריס2 –נוקאאוט טכני (אגרופים)Cage of Truth 2 דבלין, אירלנד1-0

קישורים חיצוניים









 קונור מקגרגור מול חביב נורמגונדוב. "M.A.M – מגזין אמנויות הלחימה של ישראל". 21 בספטמבר 2018


הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אלופי אליפות הלחימה האולטימטיבית
קטגוריה:זוכי פרס ESPY: לוחם השנה
קטגוריה:זוכי פרס MMA העולמי: לוחם השנה
קטגוריה:זוכי פרס MMA העולמי: הלוחם הבין-לאומי של השנה
קטגוריה:אירים שהופיעו ברשימת טיים 100
קטגוריה:ספורטאים אירים
קטגוריה:אירים שנולדו ב-1988